Temeljem članka 17. stavka 1. alineje 1. Zakona o sustavu civilne zaštite (NN broj 82/15, 118/18, 31/20, 20/21 i 114/22) i članka 29. Statuta Općine Tompojevci (»Službeni vjesnik« Vukovarsko-srijemske županije broj 04/21 i 19/22) Općinsko vijeće Općine Tompojevci na 20. sjednici održanoj 20. prosinca 2023. godine, usvojilo je:

**ANALIZA STANJA**

**SUSTAVA CIVILNE ZAŠTITE NA PODRUČJU**

**OPĆINE TOMPOJEVCI U 2023. GODINI**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Općine Tompojevci od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Općina Tompojevci dužna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Općina Tompojevci dužna je jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite.

Mjere i aktivnosti u sustavu civilne zaštite provode sljedeće operativne snage sustava civilne zaštite:

a) stožeri civilne zaštite

b) operativne snage vatrogastva

c) operativne snage Hrvatskog Crvenog križa

d) operativne snage Hrvatske gorske službe spašavanja

e) udruge

f) postrojbe i povjerenici civilne zaštite

g) koordinatori na lokaciji

h) pravne osobe u sustavu civilne zaštite.

Člankom 17. stavak 1. Zakona o sustavu civilne zaštite (NN broj 82⁄15, 118/18, 31/20 , 20/21 i 114/22) definirano je da predstavnička tijela jedinica lokalne i područne (regionalne) samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, zatim smjernice za organizaciju i razvoj sustava koje se razmatraju i usvajaju svake četiri godine te osigurava financijska sredstva za izvršavanje Odluka o financiranju aktivnosti civilne zaštite.

**STANJE SUSTAVA CIVILNE ZAŠTITE**

**1.OPERATIVNE SNAGE SUSTAVA CIVILNE ZAŠTITE**

**1.1. STOŽER CIVILNE ZAŠTITE**

Stožer civilne zaštite:

* Donesena Odluka o izmjenama i dopunama Odluke o imenovanju članova stožera Civilne zaštite Općine Tompojevci (KLASA: 810-06/21-01/03, URBROJ: 2196-26-03-23-10)
* Donesen Plan razvoja sustava Civilne zaštite na odručju Općine Tompojevci za 2023. godinu (KLASA: 240-01/22-01/11. URBROJ: 2196-26-02-22-1)
* Donesen Plan aktivnosti za protupožarnu sezonu 2023. (KLASA: 245-01/23-01/04, URBROJ: 2196-26-03-23-1)
* Donesen Godišnji provedbeni plan unaprjeđenja zaštite od požara za područje Općine Tompojevci za 2023. godinu (KLASA: 245-01/23-01/05, URBROJ: 2196-26-03-23-1)
* Donesen Plan operativne provedbe programa aktivnosti posebnih mjera zaštite od požara na području Općine Tompojevci u 2023. godini (KLASA: 245-01/23-01/06, URBROJ: 2196-26-03-23-1)
* Donesen Plan aktivnog uključenja svih subjekata zaštite od požara na području Općine Tompojevci u 2023. godini (KLASA: 245-01/23-01/07, URBROJ: 2196-26-03-23-1)
* Donesena Odluka o određivanju zapovjednog mjesta za koordinaciju gašenja požara sukladno odredbama plana intervencija kod velikih požara otvorenog prostora na teritoriju Republike Hrvastke (KLASA: 245-01/23-01/08, URBROJ: 2196-26-03-23-1)
* Donesen Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara (KLASA: 245-01/23-01/09, URBROJ: 2196-26-03-23-1)
* Donesena Naredba o zabrani svih vrsta spaljivanja na otvorenom za vrijeme žetve i vršidbe na području Općine Tompojevci u 2023. godini (KLASA: 245-01/23-01/10, URBROJ: 2196-26-03-23-1)
* Donesen Plan zimskog održavanja nerazvrtanih cesta za 2023. – 2024. godinu u Općini Tompojevci (KLASA: 340-01/23-01/05, URBROJ: 2196-26-03-23-1)

**1.2.OPERATIVNE SNAGE VATROGASTVA**

U DVD-u Tompojevci (središnja vatrogasna postrojba) osposobljeno je 22 operativna člana, koji su prošli liječnički pregled i u slučaju potrebe, spremni su intervenirati.

Operativne snage DVD-a Tompojevci organizirani su u sezoni opasnosti od požara na području cijele Općine Tompojevci. DVD Tompojevci (središnja vatrogasna postrojba) raspolaže s dva vatrogasna vozila (navalno vozilo) i jednim kombi vozilom.

DVD Bokšić osposobljen je za izlaske na požarište sa 10 vatrogasaca, koji imaju liječničke preglede.

Za rad DVD-a u 2023. godini izdvojena su financijska sredstva u iznosu 6.300,00 eura.

**1.3. OPERATIVNE SNAGE HRVATSKOG CRVENOG KRIŽA**

Gradsko društvo Crvenog križa Vukovar uključuje se u sustav civilne zaštite kroz provođenje sljedećih aktivnosti:-traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških, tehnoloških i drugih nesreća s posljedicama masovnih stradanja i epidemija, vodi posebnu skrb o žrtvama oružanih sukoba i drugih izvanrednih situacija, pruža psihosocijalnu potporu stanovništvu, osigurava tehničku pomoć i drugo.

Za Crveni križ u 2023. godini izdvojena su financijska sredstva u iznosu 900,00 eura.

**1.4.OPERATIVNE SNAGE HRVATSKE GORSKE SLUŽBE SPAŠAVANJA**

Općina Tompojevci ima sklopljen Sporazum o sufinanciranju redovne djelatnosti s Hrvatskom gorskom službom spašavanja – stanica Vinkovci.

U 2023. godini HGSS pomogao je u pokrivanju krovova na području naše Općine nakon olujnog nevremena.

Za HGSS u 2023. godini izdvojena su financijska sredstva u iznosu 270,00 eura.

**1.5. UDRUGE**

Na području Općine Tompojevci nema udruga od interesa za sustav civilne zaštite koje imaju sjedište na području Općine.

**1.6. POSTROJBE I POVJERENICI CIVILNE ZAŠTITE**

**1.6.1. Postrojbe civilne zaštite**

Od 10.06.2019. godine na snazi je Odluka o sastavu i strukturi postrojbe civilne zaštite opće namjene Općine Tompojevci (KLASA: 810-05/19-01/2, UBROJ:2196/07-02-19-1). Postrojba civilne zaštite opće namjene sastoji se od 18 pripadnika ( 1 upravljačke skupine od 2 pripadnika i 2 operativne skupine od 8 pripadnika svaka).

**1.6.2. Povjerenici civilne zaštite**

Povjerenici civilne zaštite određeni su Rješenjem o imenovanju povjerenika civilne zaštite Općine Tompojevci i njihovih zamjenika (KLASA: 240-01/22-01/08, URBROJ: 2196-26-03-22-1). Osposobljavanje povjernika i njihovih zamjenika održano je 08. travnja 2022. godine.

**1.7. KOORDINATOR NA LOKACIJI**

Koordinatorom na lokaciji imenovan je Andrija Baić (KLASA: 810-01/16-03/01 i URBROJ: 2196/07-16-1 od 01.12.2016. godine).

**1.8. PRAVNE OSOBE U SUSTAVU CIVILNE ZAŠTITE**

Na području Općine Tompojevci nema pravnih osoba od interesa za sustav CZ.

**2.PROCJENA RIZIKA I PLAN DJELOVANJA CIVILNE ZAŠTITE**

U listopadu 2021. godine napravljena je revizija navedene procjene i plana djelovanja za Općinu Tompojevci koju je usvojilo Općinsko vijeće 22. prosinca 2021. godine (KLASA: 810-01/21-01/9, URBROJ: 2196/07-02-21-1).

**3. ZAKLJUČAK**

Temeljem ove Analize stanja sustava civilne zaštite Općine Tompojevci predlaže se sljedeći zaključak:

U 2023. godini u Općini Tompojevci nakon olujnog nevremena koje se dogodilo 19. i 21. srpnja, angažirane su snage Civilne zaštite. Mobilizirani su i mještani koji nisu u sustavu Civilne zaštite zbog velikog obima posla, odnosno velike štete koju je prouzročilo nevrijeme. Uz pomoć Hrvatske vojske radilo se na uklanjanju drveća i granja koje je palo na prometnice i kuće.

Dokumentacija će se i dalje usklađivati sa zakonskom regulativom.

**4. ZAVRŠNE ODREDBE**

Ova Analiza stanja sustava civilne zaštite na području Općine Tompojevci za 2023. godinu objavit će se u „Službenom vjesniku“ Vukovarsko-srijemske županije.

OPĆINSKO VIJEĆE OPĆINE TOMPOJEVCI

KLASA:240-01/23-01/06

URBROJ:2196-26-02-23-1

Tompojevci, 20. prosinac 2023. godine.

PREDSJEDNIK OPĆINSKOG VIJEĆA

 Ivan Štefanac